Debio
Store norske leksikon,Teknologi og industri,Landbruk,Organisasjoner i landbruket
Debio er en organisasjon som kontrollerer og godkjenner norske økologiske landbruksprodukter og økologisk landbruksdrift. Debio ble opprettet i 1986. Godkjente produkter bærer Debios godkjenningsmerke: en grønn Ø.
Debio utarbeider regler for produksjon, foredling og omsetning av økologiske produkter og utfører inspeksjon hos produsenter, foredlingsbedrifter, importører og butikker på vegne av Mattilsynet. De norske reglene for produksjon og omsetning er utarbeidet på grunnlag av internasjonale normer og lovhjemlet i forskrift om produksjon og merking av økologiske landbruksvarer av 5. mai 1998. Les mer i Store norske leksikon økologisk jordbruk Eksterne lenker Debios hjemmesider